  Майя Бывальцева Паралимпи шудонъёсы пыртэм спорт амалъёсъя Росси ӵошатсконъёс Москва улосвылын ортчозы. 7–9 куарусёнэ вожвылъяськонъёс мынозы «Новогорск» учебно-тренировочной центрын но Россиысь сборной командаослэн «Озеро Круглое» дасяськон центразы, озьы ик спортъя пӧртэм базаосын, ивортэ Россиысь Паралимпи комитетлэн сайтэз. Вожвылъяськон радылке спортысь 18 амалъёс пыртэмын: академ полысан, байдаркаын но каноэын полысан, капчи атлетика, пауэрлифтинг, уян, пуляен ыбылӥськон, пукыӵысь ыбылӥськон, велоспорт (трек), пукыса волейбол шудон, голбол, дзюдо, вал вылын ворттылон, ӝӧквыл теннис, коляскаын пукыса теннис шудон, триатлон, кояляскаын пукыса фехтование, мини-футбол 5×5 (В1), параличен висисьёс пӧлын футболэн шудон 7×7. Отчы пыриськозы Россиысь спортсменъёс, кудъёссэ, кызьы тодмо, Рио-де-Жанейрое Парилимпи шудонъёсы ӧз лэзе. Комитетлэн сайтаз шараям списокын Удмуртиысь но спортсменъёс вань — велосипедистъёс Сергей Пудов но Арслан Гильмутдинов, ӝӧквыл теннисэн шудӥсь Надежда Пушпашева. Тегъёс: Спорт Москва Удмуртия Россия Паралимпиада  